Díana Harpa Ríkarðsdóttir er 41 árs hlaupari úr Skokkhópi Hauka . Fyrir nokkrum árum byrjaði Díana að hlaupa fyrir hálfgerða slysni , er hún var úti að viðra hundinn sinn . Nú örfáaum árum seinna hefur hún farið úr því að hlaupa örfá hundruð metra í einu yfir í að klára Laugaveginn sem hún gerði síðasta sumar . Díana æfði aldrei íþróttir sem unglingur en eins og svo margir Íslendingar hefur hún oft tekið rispur í ræktinni öðru hvoru án þess að gera hreyfingu að sérstökum lífstíl . En í dag eru hlaupin svo sannarlega stór hluti af lífstíl Díönu . Díana Harpa tv . ásamt vinku sinni Guðrúnu Ástu , kemur í mark eftir að hafa hlaupið Laugaveginn síðasta sumar . Hvenær gekkstu í hlaupahópinn , varstu búin að hlaupa lengi áður ? Ég byrjaði að hlaupa eiginlega fyrir slysni . Þannig var að við áttum hund sem þurfti sína hreyfingu . Í eitt af fjölmörgum skiptum sem ég fór með hann upp að Hvaleyravatni , ákvað ég að prófa að skokka aðeins . Fyrstu skiptin gat ég bara skokkað um 150 m í einu og labbaði síðan jafnlangt þess á milli . Þetta gerist um mitt ár 2009 og í kjölfarið prófa ég að fara á æfingu hjá Hlaupahópi Hauka . Á minni fyrstu æfingu hleyp ég mína fyrstu 10 km , hafði aldrei farið lengra en 6 km . Í ágúst sama ár hleyp ég mitt fyrsta keppnishlaup sem voru 10 km í Íslandsbankamarkaþoninu . Um hausið dett ég út úr hlaupunum og byrja ekki aftur fyrr en um sumarið 2010 og hef verið að hlaupa síðan . Hvað hefur það gefið þér að hlaupa í hlaupahóp ? Að hlaupa í svona skemmtilegum hóp eins og Hlaupahópur Hauka er gefur manni mikið , ég er búin að eignast alveg yndislega vini úr hópnum . Hver er munurinn á því að hlaupa ein eða í hlaupahóp ? Það er alveg klárt mál að þátttaka í hlaupahópi hvetur mann til að mæta , þar er alltaf einhver sem maður getur spjallað við á meðan á hlaupi stendur . Eins er maður alltaf með hlaupafélaga sem maður miðar sig við og passar að hleypa ekki of langt fram úr . Fyrir mína parta held ég að maður nái miklu meiri árangri með því að hlaupa í hóp , þá hefur maður alltaf einhvern til að keppa við . Ef maður er að gufast við þetta sjálfur er meiri hætta á að maður verði of góður við sjálfan sig og nái því ekki miklum árangri . Hvernig hlaupari ertu , hvað hleypur þú oft og lengi í einu ? Ég hleyp þrisvar í viku , um klukkustund í senn , nema á laugardögum en þá förum við lengra og hlaupum hægar . Ég er hlaupari sem hleypur sér til ánægju , en ég viðurkenni að það leynist nú smá keppnisskap í mér Díana ásamt Haukurum að loknu Amsterdammaraþoni . Hvað gera hlaup fyrir þig persónulega ? Hlaupin gefa mér heilmikið , góðan félagskap , útiveru , betri heilsu og ekki síst hversu vel maður kynnist sínu nánast umhverfi . Við sem búum hérna í Hafnarfirði eigum alveg stórkostlega flott útivistasvæði . Hvað stóð upp úr persónulega í hlaupunum á síðasta ári ? Það sem stóð upp úr hjá mér á síðasta ári er Laugavegshlaupið sem var mjög krefjandi , bæði æfingatímabilið og hlaupið sjálft . En hlaupið gekk alveg vonum framar þrátt fyrir leiðinlegt veður og færð . Því vil ég þakka mjög góðri þjálfun hjá Eiríki hlaupafélaga . En reynslan var alveg þess virði og ég stefni á að fara aftur árið 2015 ásamt stórum hóp frá Haukunum . Hver eru markmiðin til skemmri og lengri tíma ? Það sem er næst á döfinni hjá mér er heilt maraþon í Edinborg í mai . Stefnan er því að þeim að halda sér í ágætu hlaupaformi þangað til við förum á fullt að æfa fyrir Edinborg . Eitthvað að lokum ? Það geta allir æft og orðið hlauparar , en mestu máli skiptir að hafa gaman af því sem maður er að gera .